## Odluka o gradskim porezima Grada Ivanić Grada

### NN 115/2001 (21.12.2001.), Odluka o gradskim porezima Grada Ivanić Grada

# GRAD IVANIĆ GRAD

1933

Na teme­lju članka 30. Zakona o financira­nju jedinica lokalne i
područne (re­gionalne) samouprave (»NN« broj 117/93., 69/97., 33/00., 73/00.,
127/00. i 59/01.) te članka 19. Statuta Grada Ivanić Grada (»Službeni glasnik«
broj 10/01.), Gradsko vijeće Grada Ivanić Grada na sjednici održanoj dana 13.
12. 2001. godine, donijelo je

## ODLUKU

### O GRADSKIM POREZIMA

I. OPĆE ODREDBE

Članak 1.

Ovom Odlukom uvode se gradski porezi i prirez porezu na dohodak te utvrđuju
stope, visina, način obračuna i plaća­nja gradskih poreza koji su vlastiti
prihod Grada.

II. GRADSKI POREZI

Članak 2.

Grad Ivanić Grad uvodi sljedeće poreze:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na korište­nje javnih površina.

1. Prirez porezu na dohodak

Članak 3.

Obveznici poreza na dohodak koji imaju prebivalište ili uobičajeno
boravište na području Grada Ivanić Grada plaćaju prirez porezu na dohodak po
stopi od 6%.

Članak 4.

Prirez porezu na dohodak pripada gradu na području kojih je prebivalište
ili uobičajeno boravište obveznika prireza.

2. Porez na potroš­nju

Članak 5.

Porez na potroš­nju plaća se na potroš­nju alkoholnih pića, piva i
bezalkoholnih pića u ugostite­ljskim objektima na području Grada Ivanić Grada.

Članak 6.

Obveznik poreza na potroš­nju jest pravna i fizička osoba koja pruža
ugostite­ljske usluge. Porez na potroš­nju plaća se po stopi od 3% na osnovicu
na koju se plaća porez na dodanu vrijednost.

Članak 7.

Porez na potroš­nju obračunava se i plaća na način i rokovima određenim
Zakonom o porezu na dodanu vrijednost.

3. Porez na kuće za odmor

Članak 8.

Obveznici plaća­nja poreza na kuće za odmor su pravne i fizičke osobe
koje su vlasnici kuća za odmor.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Korisnom površinom kuće za odmor ne smatraju se dijelovi zgrade koje služe
za smještaj po­ljoprivrednih strojeva, oruđa i drugog pribora.

Članak 9.

Porez na kuće za odmor plaća se u visini od 12,00 kuna godiš­nje po
jednom četvornom metru korisne površine kuće za odmor.

Članak 10.

Obveznici poreza na kuće za odmor moraju nadležnom poreznom tijelu
dostaviti podatke o kućama za odmor, koje se odnose na mjesto gdje se ti
objekti nalaze, te korisnu površinu. Navedene podatke treba dostaviti do 31. ožujka
godine za koju se utvrđuje porez na kuće za odmor.

Porez na kuće za odmor plaća se u roku od 15 dana od dana dostave rješe­nja
o utvrđiva­nju tog poreza.

Članak 11.

Porez na kuće za odmor pripada gradu na čijem se području nalazi kuća za
odmor.

4. Porez na tvrtku ili naziv

Članak 12.

Porez na tvrtku ili naziv plaćaju pravne i fizičke osobe obveznici
poreza na dobit ili poreza na dohodak i re­gistrirane su za obav­lja­nje te
djelatnosti.

Članak 13.

Tvrtka ili naziv je ime pravne ili fizičke osobe pod kojom trgovačko društvo
ili obrt posluje i sudjeluje u pravnom prometu.

Tvrtka se ističe na poslovnim prostorijama trgovačkog društva, odnosno
na ulazu u sjedište obrta i izdvojenog pogona.

Članak 14.

Porez na tvrtku ili naziv plaća se prema mjestu u kojem je sjedište
pravne osobe i to u godiš­njim iznosima kako slijedi:

**Svota
u  Oznaka  Nacionalne
klasifikacijske
 kunama                            djelatnosti**

400,00    01     Po­ljoprivreda,
lov i usluge povezane s ­njima

               02     Šumarstvo i šumarske usluge

               05     Ribarstvo, mrjestilišta i rib­njaci, usluge

               15     Proizvod­nja hrane i pića

               17     Proizvod­nja tekstila

               37     Reciklaža

             5020   Održava­nje i popravak motornih vozila

             5030   Trg. dijelovima i priborom za motorna vozila

               90     Ukla­nj. otpad. voda, odvoz smeća i sl.
djel.

               91     Djelatnost članskih organizacija D.N.

               92     Rekreacijske, kulturne i sportske djelatnosti

               93     Ostale uslužne djelatnosti

600,00    18     Proizvod­nja odjeće; dorada i boje­nje
krzna

               19     Prerada kože, izrada galanterije i obuće

800,00    20     Prer. drva
proizv. od drva, osim namještaja

               21     Proizvod­nja od papira i kartona

               60     Kopneni prijevoz; cjevovodni transport

               75     Javna uprava, obrana; obvezno soc. osigura­nje

               80     Obrazova­nje

               85     Zdravstvena zaštita i socijalna skrb

1.000,00 22     Izdavačka i tiskarska djelatnost

               45     Građevinarstvo

1.200,00 25     Proizv. proizvoda od gume i plastičnih masa

               26     Proizv. ost. nemetalnih mineralnih proizvoda

               27     Proizvod­nja metala

               28     Proizvod. proizvoda od metala, osim str. i opr.

               29     Proizvod­nja strojeva i uređaja, D.N.

               30     Proizvod­nja uredskih strojeva i računala

               31     Proizv. električnih strojeva i aparata, d. n.

               32     Proizv.
RTV i komunikacijskih aparata i opreme

               34     Proizv. motornih vozila, prikolica i poluprik.

35     Proizvod­nja
ostalih prometnih sredstava

               36     Proizvod. namještaja, prerađivačka ind., d. n.

             5040   Trgovina motociklima; popravak motocikla

             5050   Trgovina na malo motornim gorivima i mazivima

               51     Trgovina na veliko i posredova­nje u
trgovini

               52     Trgovina na malo; popravak predmeta za kućanstvo

               55     Ugostite­ljstvo

               63     Prateće i pomoćne djelatnosti u prometu

               71     Iznajm. strojeva i opreme, bez rukovate­lja

               72     Računalne i srodne aktivnosti

               73     Istraživanje i razvoj

               74     Ostale poslovne djelatnosti

1.800,00 64     Pošta
i telekomunikacije

               65     Financ. posred., osim osig. i mirov.
fondova

               66     Osigura­nje i mirov. fondovi, osim obv.
osig.

               67     Pomoćne djelatnosti u financijskom posred.

               70     Poslova­nje nekretninama

2000,00  11     Vađe­nje
nafte i zemnog plina; uslužne djelat.

               23     Proizv. koksa, naftnih deriv. i nukl.
goriva

               24     Proizvod­nja kemikalija i kemijskih
proizvoda

               40     Opskrba el. en., plinom, parom i toplom
vodom

               41     Skup­lja­nje, pročišćava­nje i distribucija
vode

             5010   Trgovina mot. vozilima; popravak mot. vozila

OSTALE 12     Vađe­nje ruda urana i torija

400,00

               13     Vađe­nje ruda metala

               14     Vađe­nje ostalih ruda i kamena

               16     Proizvod­nja duhanskih proizvoda

               61     Pomorski i riječni prijevoz

               62     Zračni prijevoz

               95     Privatna kućanstva sa zaposlenim osob­ljem

               99     Izvanteritorijalne organizacije i tijela

Članak 15.

Porez na tvrtku ili naziv fizičke osobe plaćaju u visini od 50% iznosa
iz članka 14. ove Odluke.

Članak 16.

Pravne ili fizičke osobe koje imaju sjedište tvrtke izvan područja Grada
Ivanić Grada, a poslovne jedinice u ­njihovom sastavu (prodavaonice, pogoni,
radionice i prodajna mjesta) se nalaze na području Grada Ivanić Grada,
obveznici su plaća­nja poreza na tvrtku ili naziv za poslovnu jedinicu, u
visini od 50% propisanog poreza na tvrtku iz članka 14. i članka 15. ove
Odluke.

Članak 17.

Pravne i fizičke osobe koje započi­nju obav­ljati djelatnost oslobađaju
se djelomično plaća­nja poreza na tvrtku ili naziv i to:

– u prvoj godini rada 100%
iznosa poreza na tvrtku ili naziv,

– u drugoj godini rada 75%
iznosa poreza na tvrtku ili naziv,

– u trećoj godini rada 25%
iznosa poreza na tvrtku ili naziv.

Pod pravnim i fizičkim osobama iz stavka 1. ovoga članka podrazumijevaju
se pravne i fizičke osobe koje u pos­ljed­njih pet godina nisu obav­ljale istu
ili sličnu djelatnost na području Grada Ivanić Grada i koje djelatnost obav­ljaju
u poslovnim prostorijama ili lokacijama na kojima se u pos­ljed­njih pet godina
nije obav­ljala ista ili slična djelatnost. Nada­lje, pod istim se podrazumijevaju
pravne i fizičke osobe koje već posluju na području Grada Ivanić Grada, ukoliko
otvaraju nove poslovne prostorije na novim lokacijama, te time povećavaju
ukupan broj zaposlenih, uz uvjet da posluju na postojećoj i novoj lokaciji.

Članak 18.

Obveznici poreza na tvrtku koji ne obav­ljaju djelatnost ne plaćaju
porez na tvrtku ili naziv.

Članak 19.

Ako postoji više vlasnika obrtničke rad­nje ili poduzeća, plaća se samo
jedan porez.

Ako je na istom objektu istaknuto više naziva iste tvrtke plaća se samo
jedan iznos poreza.

Članak 20.

Obveznik poreza na tvrtku ili naziv dužan je tvrtku odnosno naziv i
promjenu imena tvrtke odnosno naziva, kao i svaku drugu promjenu što utječe na
visinu poreza prijaviti nadležnom poreznom tijelu do 31. ožujka, odnosno u roku
15 dana od upisa u re­gistar, odnosno nastale promjene.

Ako se tvrtka upiše u re­gistar tijekom godine, odnosno ako poslovne
jedinice započnu radom tijekom godine plaća se srazmjerni dio poreza na tvrtku
odnosno naziv iz članaka 14., 15. i 16. ove Odluke.

6. Porez na korište­nje javnih površina

Članak 21.

Obveznik poreza na korište­nje javnih površina je pravna i fizička osoba
koja koristi javne površine na području Grada Ivanić Grada.

Članak 22.

Pod javnom površinom smatraju se javne zelene površine, pješačke staze,
pješačke zone, trgovi, parkovi, igrališta, javno prometna i parkirališna površina
i ostale javne površine kojima uprav­lja grad.

Članak 23.

Porez na korište­nje javnih površina plaća se prema zonama u gradu kao i
prema namjeni korište­nja javne površine.

Članak 24.

Porez na korište­nje javnih površina plaća pravna ili fizička osoba,
kojoj nadležno gradsko tijelo odobri korište­nje javne površine ispred zgrada,
za privremenu upotrebu, za postav­lja­nje štanda, kioska, ugostite­ljske terase,
garaže, radi drža­nja vitrina u kojoj se izlaže roba.

Porez na korište­nje javnih površina plaća se i za korište­nje javne
površine bez odobre­nja nadležnog gradskog tijela, za utvrđeno vrijeme korište­nja,
do ishođe­nja rješe­nja nadležnog gradskog tijela odnosno ukla­nja­nja naprava
i vraća­nju javne površine u prethodno sta­nje, u postupku koje­g provodi
komunalno redarstvo.

Članak 25.

Na području Grada Ivanić Grada postoje dvije zone i to:

I. ZONA: – obuhvaća područje uže­g područja nase­lja Ivanić Grad odnosno
sljedećim ulicama: Vulinčeva od Spomen doma »Alojz Vulinec« do že­ljezničke
pruge, Savska od že­ljezničke pruge do raskršća s Ulicom slobode, Omladinska
ulica od Ul. slobode do Vukovarske, Vukovarska od križa­nja sa Omladinskom do
Ulice ruža, te ulica Fra­nje Jurinca od že­ljezničke pruge do raskrižja sa Žitnom
ulicom, te sve ulice unutar tog kruga.

II ZONA: – obuhvaća sve ulice izvan I. zone u nase­lju Ivanić Grad te
sva nase­lja koja teme­ljem Zakona o područjima županija, gradova i općina ulaze
u sustav Grada Ivanić Grada.

Članak 26.

Prema zoni i namjeni korište­nja javne površine, porez na korište­nje
javne površine za zauzima­nje prostora javne površine plaća se kako slijedi:

A) za postavu kioska, drugih montažnih objekata i
slično:

     – 30,00 kn/m2 u I. zoni –
mjesečno

     – 15,00 kn/m2 u II. zoni –
mjesečno

B) za postavu ugostite­ljskih terasa

     – 20,00 kn/m2 u I. zoni –
mjesečno

     – 10,00 kn/m2 u II. zoni –
mjesečno

C) za postavu vitrina radi izlaga­nja robe

     – 200,00 kn/m2 u I. zoni – godiš­nje

     – 100,00 kn/m2 u II. zoni – godiš­nje

D) za postavu montažnih garaža

     – 50,00 kn/m2 – godiš­nje

Članak 27.

Ako objekt zauzima javnu površinu tijekom cijele godine i time
onemogućuje korište­nje te površine za druge namjene, korisnik javne površine
plaćat će porez za korište­nje javne površine tijekom cijele godine.

Članak 28.

Zauzima­nje javne površine u druge svrhe osim predviđenih u članku 22.,
kao i naknada za isto re­gulirat će se posebnom odlukom.

Članak 29.

Upravni odjel za komunalni sustav, prostorno planira­nje, gradite­ljstvo
i zaštitu okoliša Grada Ivanić Grada izdaje Rješe­nje o odobre­nju za korište­nje
javnih površina.

Upravni odjel za komunalni sustav Grada Ivanić Grada dužan je Upravnom
odjelu za financije, proračun i računovodstvo dostaviti primjerak rješe­nja u
roku od 15 dana od dana izdava­nja rješe­nja za korište­nje javne površine koja
ga pros­ljeđuje Ispostavi Porezne uprave Grada Ivanić Grada.

III. PROVEDBENE ODREDBE

Članak 30.

Glede razreza, naplate, žalbe, obnove postupka, zastare i drugih
postupovnih odredbi pri plaća­nju gradskih poreza sukladno se primje­njuju
propisi u skladu s općim poreznim zakonom.

Kaznene odredbe primje­njuju se sukladno zakonu.

Članak 31.

Poslovi utvrđiva­nja, evidentira­nja, nadzora, naplate i ovrhe radi naplate
svih gradskih poreza iz članka 2. ove Odluke prenose se na Ministarstvo
financija – Poreznu upravu, Ispostavu Ivanić Grad, u skladu s odredbama Zakona
i Suglasnosti Ministarstva financija.

Poreznoj upravi za obav­lja­nje poslova iz stavka 1. ovog članka pripada
naknada u iznosu 5% od ukupno naplaćenih prihoda.

Članak 32.

Porezna uprava je dužna do 15. u mjesecu za prethodni mjesec, Gradu
Ivanić Gradu dostav­ljati izvješća o utvrđenim i naplaćenim porezima.

Članak 33.

Ovlašćuje se nadležna organizacija platnog prometa zadužena za naplatu
javnih prihoda da naknadu Poreznoj upravi obračuna i uplati u Državni proračun
i to do zad­nje­g dana u mjesecu za protekli mjesec.

Članak 34.

Gradsko poglavarstvo može, u opravdanim slučajevima, na teme­lju
pojedinačnih zahtjeva, donijeti odluku o djelomičnom ili potpunom oslobađa­nju
od plaća­nja poreza utvrđenih ovom Odlukom (osim prireza i poreza na potroš­nju).

IV. PRIJELAZNE I ZAVRŠNE ODREDBE

Članak 35.

Poreznim obveznicima poreza na tvrtku koji do sada nisu obav­ljali
djelatnost otpisat će se dosadaš­nje zaduže­nje.

Članak 36.

Početkom primjene ove Odluke prestaje važiti Odluka o gradskim porezima
Grada Ivanić Grada klasa: 021-05/00-01/20; ur.broj: 238/10-01-00-19 od 7. 12.
2000. godine (»Službeni glasnik« Grada Ivanić Grada br. 8/2000).

Članak 37.

Ova Odluka stupa na snagu osmog dana od objave u »Narodnim novinama«, a
primje­njivat će se od 1. siječ­nja 2002. godine.

Ova Odluka objav­ljuje se i u Službenom glasniku Grada Ivanić Grada.

Klasa: 021-05/01-01/22
Urbroj: 238/10-01-01-1
Ivanić Grad, 13. prosinca 2001.

Predsjednik
Gradskog vijeća
**Krunoslav Španić,  dipl. ing.,** v.
r.

Odluka, NN 115/2001-1933